Ná die Anglo-Boereoorlog het sy saam met ’n komitee na Suid-Afrika gereis om ondersoek in te stel na die hervestiging van ongetroude werkende vroue van Engeland in Suid-Afrika. In 1906 is sy met William Scoresby Routledge getroud. Die egpaar het in 1910 tussen die Kikuyu van die destydse Brits-Oos-Afrika gaan bly en saam ’n boek oor hul navorsing gepubliseer met die titel With A Prehistoric People.